# Sophie

Sophie (anglès: Sophie Xeon) (Glasgow, 17 de setembre de 1986 - Atenes, 30 de gener de 2021) va ser una productora musical, cantant de pop electrònic i punxadiscos escocesa. El seu treball artístic és conegut per la reinterpretació que va fer de la música pop i es distingeix pel disseny de so experimental, textures sintètiques «ensucrades» i la incorporació d'estils de ball underground. Va ser precursora del gènere hyperpop dels anys 2010.

## Biografia

Sophie va assolir el reconeixement amb una sèrie de senzills innovadors encapçalats per «Bipp» (2013) que es van recopilar a la col·lecció Product (2015). Va ocultar la seva identitat al principi de la seva carrera en solitari apareixent enfosquida a les fotos de premsa, fins que va sortir públicament com a dona transgènere el 2017. L'any següent, Sophie va publicar l'àlbum d'estudi Oil of Every Pearl's Un-Insides, que va merèixer una nominació al premi Grammy al millor àlbum de música dance/electrònica. Va treballar amb artistes del segell PC Music, com AG Cook i GFOTY, i també va produir per a Charli XCX, Vince Staples, Kim Petras, Madonna, Hyd, Gaika i Namie Amuro.
Sophie va morir el gener de 2021 a causa d'una caiguda accidental als 34 anys, després de caure des del terrat d'un edifici a Atenes mentre intentava fotografiar la lluna plena. Va morir cap a les 4 del matí. La parella de Sophie, la també música Evita Manji, va afirmar que «la policia i els bombers van trigar 90 minuts a rescatar-la» abans de traslladar-la a l'hospital.
Artistes com Rihanna, Sam Smith, Vince Staples, Charli XCX, AG Cook i Rahim Redcar van expressar el seu condol. AllMusic la va elogiar com una «pionera agosarada de la música electrònica» que «va saber mesclar el corrent principal i l'avantguarda com pocs artistes», mentre que Rolling Stone va considerar que va «revolucionar el so de la música dance underground i la música pop». El 2024 es va publicar pòstumament un segon àlbum d'estudi homònim, «gairebé acabat» en el moment de la seva mort i completat pel seu germà Benny Long.

## Llegat

El 4 de juny de 2021, el germà de Sophie, Benny Long, va anunciar plans per a publicar alguns dels seus treballs inèdits. El 16 de juny de 2021, la Unió Astronòmica Internacional va anunciar que el planeta menor 1980 RE1 va rebre el nom de Sophiexeon.
El març de 2022, Charli XCX li va dedicar el seu àlbum Crash. La cançó «I believe» de Caroline Polachek, que tracta idees al voltant de la immortalitat i el llegat, està inspirada i dedicada a Sophie. «Sweetest fruit», de l'àlbum de St. Vincent All Born Screaming de 2024, s'obre amb una oda a Sophie. Brat (2024) de Charli XCX també inclou «So I», que és «una exploració complicada del seu dolor per Sophie». La cançó d'AG Cook «Without» tracta sobre la pèrdua d'algú que estimes i incorpora «Bipp» de Sophie dins de l'outro.
A la 65a edició dels premis Grammy, l'antiga col·laboradora de Sophie, Kim Petras, es va convertir en la primera artista transgènere a guanyar el premi a la millor actuació en duo/grup pop, i durant el seu discurs d'agraïment va referir-se a Sophie per haver-li obert camí. El 17 de setembre de 2024, un Google Doodle va commemorar el que hauria estat el 38è aniversari de Sophie. Un vídeo que l'acompanyava penjat a YouTube Shorts, amb el títol de «Celebrating Sophie Xeon», va utilitzar la seva cançó «Immaterial» del seu primer àlbum d'estudi Oil of Every Pearl's Un-Insides.

## Discografia

* Product (2015)
* Oil of Every Pearl's Un-Insides (2018)
* Oil of Every Pearl's Un-Insides Non-Stop Remix Album (2019)
* Sophie (2024)

## Referències

* ↑ URL de la referència: https://pitchfork.com/news/sophie-has-died/. Data de publicació: 30 gener 2021. Data de consulta: 31 gener 2021.
* ↑ «Mor als 34 anys la cantant i activista Sophie, revolucionària del pop electrònic». 324cat, 30-01-2021. [Consulta: 22 febrer 2025].
* ↑ «Audio — Glory to Sound» (en anglès). [Consulta: 22 febrer 2025].
* ↑ D'Souza, Shaad. «'My first impression was this person's a genius': the life and legacy of producer pioneer Sophie». The Guardian, 20-09-2024. [Consulta: 20 setembre 2024].
* 1 2 3 Simpson, Paul. «SOPHIE – Biography». AllMusic. Arxivat de l'original el 26 March 2016. [Consulta: 10 abril 2016].
* ↑ «Hyperpop Pioneer SOPHIE Dead at 34». Paste, 30-01-2021. Arxivat de l'original el 30 January 2021. [Consulta: 5 juny 2021].
* ↑ Fitzmaurice, Larry. «Rising: Sophie». Pitchfork, 10-10-2013. Arxivat de l'original el 4 September 2014. [Consulta: 7 setembre 2014].
* ↑ Denney, Alex. «Kyary Pamyu Pamyu gets kawaii with SOPHIE». Dazed & Confused, 2014. Arxivat de l'original el 3 October 2014. [Consulta: 7 setembre 2014].
* ↑ Lhooq, Michelle. «Pop Producer SOPHIE on Anonymity, Honesty, and Artifice». Teen Vogue, 07-12-2017. Arxivat de l'original el 12 June 2018. [Consulta: 6 juliol 2018].
* ↑ Juzwiak, Rich. «SOPHIE on Her New Album, Old Disco, and Expressing Trans Identity in Music». Jezebel, 15-06-2018. Arxivat de l'original el 23 August 2019. [Consulta: 24 agost 2019].
* ↑ Hinton, Patrick. «SOPHIE's girlfriend Evita Manji: "I managed to tell I love her and to keep fighting"». www.mixmag.net, 01-02-2021. Arxivat de l'original el 1 February 2021. [Consulta: 1r febrer 2021].
* ↑ Yoo, Noah. «Danny L Harle, Arca, Flying Lotus, Grimes, More Pay Tribute to SOPHIE». Pitchfork, 30-01-2021. Arxivat de l'original el 1 February 2021. [Consulta: 1r febrer 2021].
* ↑ «Sophie». agcook.com. Arxivat de l'original el 5 May 2021. [Consulta: 5 maig 2021].
* ↑ Shaffer, Claire (30 January 2021). «Remembering Sophie: Hear (Almost) Every Song the Avant-Pop Artist Ever Made». Rolling Stone.
* ↑ Strauss, Matthew. «First and Final Posthumous SOPHIE Album Announced» (en anglès americà). Pitchfork, 24-06-2024. [Consulta: 24 juny 2024].
* ↑ Mier, Tomás (24 June 2024). «A Posthumous Sophie Album Is on the Way». Rolling Stone (en en-US).
* ↑ «SOPHIE's Brother Confirms Posthumous Music in the Works». Paper Mag, 04-06-2021.
* ↑ «WGSBN Bulletin, Volume 1, #3». International Astronomical Union, 16-06-2021. Arxivat de l'original el 6 October 2021. [Consulta: 10 febrer 2023].
* ↑ «Charli XCX pays tribute to late friend SOPHIE: "I've never met anyone like her"». , 21-03-2022.
* ↑ Irvin, Jack. «Caroline Polachek on Dedicating Her Song 'I Believe' About 'Immortality' to the Late SOPHIE (Exclusive)». People, 05-04-2023. [Consulta: 9 desembre 2023].
* ↑ Cragg, Michael. «'I'd rather people scratch their heads than yawn': St Vincent on death, Dave Grohl and dividing her fans». The Guardian, 02-03-2024. [Consulta: 2 març 2024].
* ↑ «Charli XCX knows you're obsessed with her» (en anglès britànic). The Face, 19-02-2024. [Consulta: 3 març 2024].
* ↑ «Charli XCX Debuts SOPHIE Tribute Song "So I" At Billboard Women In Music: Watch» (en anglès). Stereogum, 07-03-2024. [Consulta: 8 març 2024].
* ↑ Shafer, Ellise. «A. G. Cook on Creating His Own Form of 'Britpop' With Third Album, Producing Charli XCX's 'Brat' and the Future of Pop Music: 'Anything Could Happen'». Variety, 10-05-2024. [Consulta: 22 maig 2024].
* ↑ Cragg, Michael. «'People think I hate pop': super-producer AG Cook on working with Beyoncé and honouring his friend Sophie». The Guardian, 26-04-2024. [Consulta: 22 maig 2024].
* ↑ «Kim Petras pays tribute to SOPHIE at 2023 Grammys». , 06-02-2023.
* ↑ «Celebrating Sophie Xeon Doodle – Google Doodles» (en anglès). doodles.google. [Consulta: 17 setembre 2024].